Hitman: Blood Money
Juoni

Peli alkaa taukautumasta baltimorelaisessa huvipuistossa, jossa useita ihmisiä on kuollut onnettomuudessa. Syyksi mainitaan maailmanpyörän huolettomasti hoidettu huolto. Erään uhrin isä soittaa ICA:lle ja tilaa iskun kaikista syytteistä vapautettuun puistonomistaja Joseph Clarencea kohtaan. Agentti 47, paossa eurooppalaisilta kilpailijoiltaan, suorittaa iskun. Tehtävän jälkeen hän saa joukon sopimuksia yhdysvaltalaisilta asiakkailta, jotka haluavat palkata legendaarisen salamurhaajan.
Suurin osa pelistä tapahtuu nykyaikaan sijoittuvina takautumina, joissa journalisti ja entinen FBI-johtaja ”Jack” Alexander Leland Cayne keskustelee Agentti 47:n iskuista viimeisen kahden vuoden aikana (2004–2005), ja hänen osallisuudestaan niihin. Reportteri Rick Henderson sopi Caynen haastattelusta aiheena viimeaikaisista iskuista Valkoiseen taloon. Caynen todellinen aikomus on kuitenkin keskustella Agentti 47:stä. Pian käy ilmi, että albiinoklooni salamurhaa ICA:n työntekijöitä systemaattisesti. Huippusalamurhaajan toimeksiantajina on ICA:n läntinen vastine ”The Franchise”. Tilanne eskaloituu, ja ohjeistaja Diana Burnwood ilmoittaa 47:lle, että he ovat ainoat eloonjääneet. Jopa 47 joutuu murhayrityksen kohteeksi Pariisissa, mikä aiheuttaa Hitman: Contractsin tapahtumat.
Diana sulkee ICA:n. Viimeinen sopimus on tappaa heitä jahtaavat salamurhaajat, ja tarkoitus on jakaa rahat hänen ja 47:n kesken. Tehtävän jälkeen 47 tapaa vanhan tutun, CIA-agentti Smithin, jonka 47 pelasti aikaisemmin vieroitushoitolasta. Hän antaa 47:lle huipputason tehtävän, jonka palkkiona on miljoonien arvoisia timantteja. Toimeksiannon päämääränä on estää Yhdysvaltain presidentin Tom Stewartin salamurha. Salamurhaajia ovat ”Franchisen” kloonisalamurhaaja Mark Parchezzi III ja varapresidentti Daniel Morris – he molemmat työskentelevät Alpha Xeroxille, organisaatiolle, joka on omistautunut klooniteknologian monopolisointiin. He aikovat salamurhata presidentin ennen vaaleja, jotta tätä ei valittaisi uudelleen ja ajavan siten kloonauksen asemaa, jolloin he eivät pystyisi monopolisoimaan sitä.
Agentti 47 eliminoi varapresidentti Morriksen ja tappaa Parchezzin Valkoisen talon katolla tapahtuvassa laukaustenvaihdossa. Media uskoo Parchezzin olevan varapresidentti Morriksen murhaaja. Sekä poliisin että vihollisyksikköjen jahtaamana Agentti 47 pakenee piilopaikkaansa. Hän saa vieraakseen Dianan, joka ehdottaa, että he molemmat pakenisivat ”Franchisen” muodostamaa uhkaa. Yllättäen Diana kuitenkin iskee 47:ää neulalla, mikä ajaa tämän koomaan. Poliisin erikoisjoukot saartavat 47:n ruumiin. Diana palkataan ”Franchiseen”.
Tarina siirtyy nykypäivään. Agentti 47:n ruumis aiotaan tuhkata, etteivät kilpailevat kloonausyritykset pystyisi ottamaan käyttöön tämän luuydintä ja valmistaa vastaavanlaisen kloonin. Pian kuitenkin selviää, että Dianan antama myrkky olikin aine, joka vain ajoi 47:n kuoleman kaltaisen tilaan, jotta kaksikko selviäisi aikaisemmasta tilanteesta. 47 herää kesken hautajaisten ja tappaa kaikki kirkossa olevat, lukuun ottamatta aikaisemmin poistunutta Dianaa. Kaikki 47:n henkilöllisyyden tuntevat kuolevat.
Sittemmin Diana avaa International Contract Agencyn Kööpenhaminassa. Hän saa puhelun asiakkaalta, jota hän kutsuu ”Teidän Majesteetiksenne”, ilmentäen että agentuuri on yhteyksissä kansainvälisiin hallituksiin ja voimiin. Ääntä ei kuulla, mutta Diana vastaa agentuurin kadottaneen Agentti 47:n jäljet.